Den katolske kirke i Libanon

Den katolske kirke i Libanon er hovedsakelig representert ved orientalske katolske kirker. Som i resten av Midtøsten er islam den dominerende religionen, men Libanon er landet i Midtøsten med høyest andel av kristne (ca. 39 %), hvorav igjen de fleste er (orientalske) katolikker. De to største katolske grupperingene er maronitter med ca. 21 % (890 000) og melkitter med 4 % (170 000) av befolkningen. I tillegg kommer flere kirker som utgjør mindre enn én prosent: syrisk-katolikker (33 000), romersk-katolikker (15 000), armensk-katolikker (10 000) og kaldeere (10 000).

 Struktur 
Den katolske kirke i Libanon omfatter totalt 20 eparkier og ett apostolisk vikariat, fordelt over fem særkirker. I den følgende oversikten er kirkeprovinsene og metropolitanbispedømmer fremhevet i fet, erkeeparkier i kursiv.

 Den maronittisk-katolske kirke
 Kirkeprovinsen Antiokia
 PATRIARKATET ANTIOKIA
 Joubbe-Sarba-Jounieh eparki
 eksempt (direkte underlagt patriarken)
 Antelias erkeeparki
 Beirut erkeeparki
 Tripoli erkeeparki
 Tyr erkeeparki
 Baalbek-Deir el-Ahmar eparki
 Batroun eparki
 Jbeil eparki
 Sidon eparki
 Zahle eparki

 Den syrisk-katolske kirke
 Kirkeprovinsen Antiokia
 PATRIARKATET ANTIOKIA
 Beirut eparki

 Den armensk-katolske kirke
 Kirkeprovinsen Kilikia
 PATRIARKATET KILIKIA
 Beirut erkeeparki

 Den melkittisk-katolske kirke (underlagt den melkittiske patriark av Antiokia i Syria)
 Kirkeprovinsen Beirut
 Beirut og Jbeil erkeeparki
 Kirkeprovinsen Tyr
 Tyr erkeeparki
 Baniyas erkeeparki
 Sidon erkeeparki
 Tripoli erkeeparki
 Eksempt (direkte underlagt patriarken)
 Baalbek erkeeparki
 Zahle-Furzol erkeeparki

 Den kaldeisk-katolske kirke (underlagt den kaldeisk-katolske patriark av Babylon i Irak)
 Eksempt (direkte underlagt patriarken)
 Beirut eparki

 Immediat (direkte underlagt paven)
 det apostoliske vikariat Beirut (romersk-katolsk)

 Personer 
 Patriarker 
Tre katolske patriarker har sitt sete i Libanon (i eller utenfor Beirut):
 den maronittiske patriark av Antiokia, for tiden Nasrallah Peter Sfeir (siden 1986),
 den syrisk-katolske patriark av Antiokia, for tiden Ignatius Josef III Younan (siden 2009),
 den armensk-katolske patriark av Kilikia, for tiden Nerses Bedros XIX (siden 1999).

Titlene refererer til den historiske byen Antiokia og landskapet Kilikia, som imidlertid ligger i dagens Tyrkia, ikke Libanon.

 Nuntius 
Pavens nuntius til Libanon er Gabriele Giordano Caccia (siden 2009).

 Kardinaler 
For tiden (per 2010) er to kardinaler fra Libanon: Ignatius Moussa I Daoud, den emeriterte syrisk-katolske patriarken av Antiokia; og Nasrallah Peter Sfeir (uten stemmerett), den maronittiske patriarken av Antiokia.

 Historie 
Etter de store kristne skismaene tilhørte den kristne befolkningen i dagens Libanon den ortodokse eller ulike orientalsk-ortodokse kirker. Den katolske kirke fikk sin utbredelse i Libanon gjennom at ulike orientalsk-ortodokse eller ortodokse samfunn inngikk unioner med paven. Dette skjedde med maronittene i 1182, med kaldeerne i 1692 og med de andre av dagens orientalsk-katolske kirker på 1700-tallet. Disse kirkene videreførte sine tidligere eparkier eller opprettet etter hvert sine egne hierarkier. Således ble f.eks. det maronittiske erkeeparkiet Beirut opprettet i 1577, mens det tilsvarende melkittiske erkeeparkiet Beirut går tilbake til 400-tallet.

Den romersk-katolske kirke er representert med et apostolisk vikariat siden 1953.

 Eksterne lenker 
 «Giga-Catholic Information» om Libanon (engelsk)

Libanon
Katolske kirke